				|

		52011PC0884

			Propunere de REGULAMENT AL CONSILIULUI de instituire, pentru perioada 2014 – 2020, a programului „Europa pentru cetățeni” /* COM/2011/0884 final - 2011/0436 (APP) */

			   	EXPUNERE DE MOTIVE
1.           CONTEXTUL PROPUNERII
1.1.
Contextul general
Încurajarea și facilitarea unei
implicări mai mari a cetățenilor în acțiunile Uniunii
Europene și în valorile acesteia sunt de o mare semnificație și
importanță. Acest lucru înseamnă necesitatea de a spori
implicarea cetățenilor în activitățile curente și,
totodată, de a asigura o înțelegere mai bună a istoriei Uniunii
și a originilor sale ca urmare a două războaie mondiale
abominabile. Programele anterioare dedicate cetățenilor au abordat cu
succes aceste dificultăți și este foarte necesar să se
continue această activitate la nivelul Uniunii pentru a aborda aspectele
respective.
Potrivit declarațiilor președintelui
Barroso în discursul său privind starea Uniunii în 2011, ne
confruntăm în prezent cu cele mai mari dificultăți prin care a
trecut Uniunea în întreaga sa istorie. Este vorba de o criză
financiară, economică și socială, dar și o criză
de încredere. Planurile naționale și chiar cooperările
interguvernamentale nu sunt suficiente pentru a soluționa problemele
economice și sociale de o asemenea amploare, iar cetățenii nu
cunosc încă în totalitate rolul și realizările Uniunii.
Așadar, Comisia trebuie să găsească modalități de
a-i sensibiliza pe cetățeni cu privire la proiectul Uniunii și
de a le permite să-l înțeleagă mai bine.
Tratatul privind Uniunea Europeană face
un pas important în ceea ce privește apropierea Uniunii de
cetățenii săi și în stimularea unor dezbateri
transfrontaliere mai active pe teme legate de politicile UE: articolul 11
introduce o dimensiune cu totul nouă a democrației participative, iar
unul dintre elementele-cheie al acesteia este noul drept de
inițiativă al cetățenilor.
Prin acest program, Comisia propune să ia
măsuri pentru a stimula participarea civică (ca unul dintre
elementele unui triunghi strategic, alături de satisfacerea nevoilor
cetățenilor și promovarea drepturilor cetățenilor).
Intențiile Comisiei sunt
(1)
să dezvolte capacitatea societății
civile de a participa la procesul de luare a deciziilor al Uniunii;
(2)
să dezvolte structurile de sprijin pentru a
canaliza rezultatele acestor dezbateri către factorii de decizie
politică de la nivelurile corespunzătoare;
(3)
să ofere cetățenilor mai multe
posibilități de a participa la dezbateri și discuții pe
teme legate de Uniune.
1.2.
Motivele și obiectivele propunerii
Scopul programului este de a răspunde la
necesitatea unor dezbateri veritabile pe teme legate de Uniune la nivel local,
regional și național, dezbateri care pot fi plasate într-un context
paneuropean. Programul se adresează, prin intermediul unui ansamblu vast
de organizații, unui grup mare de cetățeni, care nu ar
urmări în mod normal să influențeze sau să participe la
activitățile Uniunii, pentru a-i încuraja să se implice, oricare
ar fi tema sau formatul (legat de Uniune), atâta timp cât are o dimensiune
transnațională sau europeană. Având în vedere abordarea
orizontală, scopul său nu este de a înlocui programele tematice sau
de a dubla procesul de consultare la nivelul Uniunii, ci de a-i mobiliza pe
cetățeni la nivel local să dezbată pe teme concrete de
interes european. Astfel, crește nivelul de cunoaștere a impactului
politicilor Uniunii în viețile lor de zi cu zi. Ei vor putea să
influențeze acțiunile Europei, să se convingă de avantajele
acestora și să înțeleagă misiunea Uniunii.
Programul se va baza pe analiza punctelor
forte și a celor slabe ale actualului program „Europa pentru
cetățeni” (2007-2013) pentru conceperea viitorului program,
elaborarea obiectivelor, stabilirea amplorii acestuia, vizibilitatea în termeni
societali și geografici, pentru analiza impactului și crearea
mecanismelor de valorificare/diseminare.
Obiectivul general al viitorului program va fi
„de a consolida memoria istorică și de a întări capacitatea de
participare civică la nivelul Uniunii”. El va răspunde
necesității de dezvoltare a unor structuri de sprijin pentru a
canaliza rezultatele acestor dezbateri către factorii de decizie
politică de la nivelurile corespunzătoare; astfel, programul ar
contribui la dezvoltarea capacității organizațiilor de
cetățeni de a-i implica pe cetățeni în viața
democratică a Uniunii. Obiectivele specifice propuse vor urmări:
–
să stimuleze dezbaterile, reflecția
și cooperarea pe tema memoriei istorice, a integrării și a
istoriei Uniunii;
–
să favorizeze înțelegerea cetățenilor
și să dezvolte capacitatea acestora de a participa la procesul de
luare a deciziilor al Uniunii, precum și să asigure mai multe
posibilități de manifestare a solidarității, de implicare
în societate și de voluntariat la nivelul Uniunii.
Ca urmare a reducerii numărului de
obiective specifice propuse pentru noul program, va fi definit un nou set de
obiective operaționale. Grație acestora din urmă, Comisia va
avea o capacitate sporită de a stabili indicatori mai fiabili, iar apoi de
a analiza mai obiectiv și mai detaliat progresele și impactul.
–
să sprijine organizațiile în promovarea
dezbaterilor și a activităților comemorative, a celor dedicate
valorilor și istoriei europene;
–
să sprijine organizațiile de interes
general european, parteneriatele și rețelele transnaționale în
promovarea interacțiunilor dintre cetățeni pe teme europene;
–
dimensiunea orizontală: analiza, diseminarea
și valorificarea rezultatelor proiectelor prin activități
interne și externe.
1.3.
Coerența cu alte politici și
obiective ale Uniunii
Articolul 11 din Tratatul de instituire a
Uniunii Europene (TUE) prevede sarcinile instituțiilor Uniunii de a acorda
cetățenilor și organizațiilor reprezentative posibilitatea
de a-și face cunoscute opiniile și de a face schimb de opinii în mod
public, în toate domeniile de acțiune ale Uniunii. Același articol
menționează obligația instituțiilor de a avea un dialog
deschis, transparent și constant cu societatea civilă, obligația
Comisiei de a proceda la ample consultări ale părților
interesate și introduce inițiativa cetățenilor. În
documentul Political Guidelines (Orientări politice) din septembrie
2009, președintele Barroso a cerut să se acorde mult mai multă
atenție cetățenilor, care ar trebui să fie în inima
politicilor europene. După cum este explicat mai jos, se preconizează
crearea unei legături mult mai strânse între activitățile
desfășurate în cadrul următoarei generații a programului
„Europa pentru cetățeni” și procesul efectiv de elaborare a
politicilor. Prin urmare, va exista o colaborare strânsă între serviciile
Comisiei responsabile de implementarea respectivelor politici și programe.
Programul este unul dintre instrumentele care
fac legătura între principiile democratice prevăzute la articolele 10
și 11 din TUE și o gamă largă de politici sectoriale ale
Uniunii, fără să se substituie dialogurilor specifice pe care le
are Comisia Europeană cu cetățenii, părțile interesate
și grupurile de interese. Următoarea generație a programului „Europa
pentru cetățeni” oferă cetățenilor ocazia să
facă schimb de opinii cu privire la toate domeniile acțiunii Uniunii
și în toate etapele procesului formal de luare a deciziilor. În ceea ce
privește temele proiectelor, modul în care se încadrează în contextul
local și regional și structura părților interesate, există
sinergii importante cu alte programe ale Uniunii, de exemplu în domeniul
ocupării forței de muncă, al afacerilor sociale, al
educației, al cercetării și inovării, al tineretului
și culturii, al justiției, al egalității între femei
și bărbați, al nediscriminării și al politicii
regionale.
De asemenea, programul completează
activitatea desfășurată de reprezentanțele Comisiei
Europene în statele membre. Reprezentanțele se vor implica în comunicare
și în promovarea programului în cea mai mare măsură posibilă,
în conformitate cu mandatul lor de informare a cetățenilor și de
comunicare la nivel național.
2.           REZULTATELE CONSULTĂRILOR CU
PĂRŢILE INTERESATE ŞI EVALUĂRILE IMPACTULUI
2.1         Consultarea
părților interesate
Consultarea principalelor părți
interesate ale programului „Europa pentru cetățeni” a jucat un rol
semnificativ. Li s-a solicitat să-și exprime opiniile în
următoarele ocazii:
–
La 20 iunie 2010, a avut loc la Bruxelles o
reuniune de consultare cu principalele părți interesate: membrii
grupului de consultare periodică a ONG-urilor, punctele de contact
naționale pentru cetățenie europeană (PEC), Consiliului
Municipalităților și Regiunilor Europene (CEMR) și
coordonatorii pentru înfrățirea orașelor, precum și membrii
comitetului programului. Lucrările s-au bazat pe o ordine de zi
deschisă și au încurajat o participare largă.
–
La 27 octombrie 2010, a fost lansată, prin
intermediul instrumentului IPM (Interactive Policy Making) al Comisiei,
o consultare online pe marginea viitorului programului „Europa pentru
cetățeni”. Consultarea a fost deschisă până la 5 ianuarie
2011 și toate părțile interesate au fost invitate
să-și aducă contribuțiile: cetățenii de rând,
organizații ale societății civile, autorități și
administrații publice, instituții de cercetare și de inovare,
organizații europene și internaționale și altele. Au
participat 412 respondenți, iar 5 contribuții suplimentare au fost
primite separat. Opiniile exprimate au fost analizate de Comisie, cu ajutorul
unui consultant extern. Rezultatele consultării publice și o
analiză detaliată a acesteia sunt disponibile la adresa: http://ec.europa.eu/citizenship.

–
La 21 iunie 2011, a avut loc la Bruxelles a doua
reuniune cu părțile interesate, la care au participat 100 de
persoane.
–
În mai-iunie 2011, au fost realizate trei sondaje
în rândul unor grupuri-țintă la Viena, Paris și Varșovia,
privind diverse aspecte ale programului (înfrățirea orașelor,
impactul asupra dezvoltării societății civile, memoria
istorică) care a reunit părțile interesate și
cercetătorii, autoritățile locale și naționale și
jurnaliștii.
–
Consultarea periodică a părților
interesate: constă în 2-3 reuniuni/an la care participă Comisia
și aproximativ 70 de organizații europene importante care sunt implicate
activ în programul „Europa pentru cetățeni”.
2.2         Obținerea și
utilizarea expertizei
La redactarea evaluării impactului pentru
pregătirea propunerii de program, Comisia a ținut seama de expertiza
părților interesate exprimată în cadrul celor două reuniuni
ale părților interesate și de cea a părților
interesate exprimată în cadrul consultării publice online. Aceste
două expertize au fost comparate cu cea a grupurilor-țintă care
au fost consultate în primăvara anului 2011.
Pentru a valorifica experiența
dobândită în cadrul actualului program, evaluarea intermediară
efectuată de un consultant extern în 2010 a reprezentat o sursă de
informații importantă care a alimentat atât evaluarea impactului, cât
și propunerea de program.
2.3         Evaluarea impactului
În vara anului 2011 a fost realizată o
evaluare a impactului completă. La 21 septembrie 2011, comitetul de
evaluare a impactului a analizat raportul și a cerut câteva
îmbunătățiri, în special să se realizeze o analiză mai
completă și mai țintită a problemei, să se ofere
informații mai specifice despre obiective, să se elaboreze și
să se analizeze opțiunile politice de fond, să se clarifice
modalitățile de evaluare și să se definească
indicatori de progres mai fiabili. Aceste elemente au fost incluse în ultimul
raport.
De asemenea, programul a fost integrat în
evaluarea impactului cumulată a cadrului financiar multianual pentru
perioada 2014-2020.
3.           ELEMENTELE JURIDICE ALE PROPUNERII
3.1         Rezumatul acțiunii
propuse
Comisia
Europeană propune un program intitulat „Europa pentru cetățeni”
pentru perioada 2014-2020, care se bazează pe programul existent. Scopul
programului este de a îmbunătăți capacitatea de participare
civică la nivelul Uniunii și de a contribui astfel la promovarea
participării civice și la creșterea nivelului de cunoaștere
și de înțelegere a acțiunilor Uniunii. Programul are două
dimensiuni, destinate să sprijine, pe de o parte, organizațiile de
interes european general, parteneriatele și rețelele
transnaționale, cu scopul de a stimula interacțiunile
cetățenilor în domenii care țin de Uniune și, pe de
altă parte, organizațiile care promovează dezbaterile și
activitățile pe tema istoriei și valorilor europene. O
caracteristică transversală a programului este intenția de a
include prevederi pentru analiza, diseminarea și valorificarea
rezultatelor obținute în urma activităților programului.
Programul va fi implementat, ca versiunea sa precedentă, prin granturi
operaționale și granturi pentru acțiuni acordate pe bază de
cereri publice de propuneri și prin contracte de prestări de servicii
bazate pe cereri de oferte. Comisia poate utiliza pentru implementarea
programului, pe baza unei analize cost-beneficiu, o agenție executivă
existentă, astfel cum se prevede în Regulamentul (CE) nr. 58/2003 al
Consiliului din 19 decembrie 2002 de stabilire a statutului agențiilor
executive cărora urmează să li se încredințeze anumite
sarcini în gestionarea programelor comunitare.
3.2         Temei juridic
Articolul 352 din TFUE.
3.3         Principiul
subsidiarității
Articolul 11 din Tratatul privind Uniunea
Europeană (TUE) prevede obligațiile instituțiilor Uniunii de a
acorda cetățenilor și organizațiilor reprezentative
posibilitatea de a-și face cunoscute opiniile și de a face schimb de
opinii în mod public, în toate domeniile de acțiune ale Uniunii.
Același articol menționează obligația instituțiilor de
a menține „un dialog deschis, transparent și constant cu
asociațiile reprezentative și cu societatea civilă”,
obligația Comisiei de a se angaja în consultări de amploare cu
părțile interesate și introduce inițiativa
cetățenilor.
Sunt necesare mijloace adecvate pentru a se
asigura respectarea acestor dispoziții ale tratatului. Programul „Europa
pentru cetățeni” reprezintă unul dintre aceste mijloace, iar un
alt mijloc este Regulamentul (UE) nr. 211/2011 al Parlamentului European
și al Consiliului privind inițiativa cetățenească.
Valoarea adăugată pentru Uniune a
programului propus poate fi demonstrată mai bine la nivelul
acțiunilor individuale ale noului program:
–
În cazul componentei „Memorie istorică
și cetățenie europeană”, programul urmărește
să sprijine organizațiile în promovarea dezbaterilor și
activităților pe tema integrării europene și a istoriei la
nivel transnațional sau atunci când este vorba în mod clar de o dimensiune
europeană. Pentru anumite acțiuni din cadrul secțiunii
„istorie”, este suficientă dimensiunea europeană. Arhivele istorice,
locurile de comemorare țin, prin însuși caracterul lor, de contextul
local, dar în multe cazuri au o semnificație la nivelul întregii Uniuni.
–
În cazul componentei „Angajament democratic
și participare civică”, programul dorește să favorizeze
înțelegerea cetățenilor și să dezvolte capacitatea
acestora de a participa la procesul de luare a deciziilor al Uniunii, precum
și să asigure mai multe posibilități de manifestare a
solidarității, implicare în societate și voluntariat la nivelul
Uniunii. Un domeniu de aplicare atât de vast și o ambiție atât de
mare se pot manifesta numai la nivelul Uniunii.
–
În ceea ce privește componenta „Valorificare”,
este vorba de o dimensiune orizontală a programului în ansamblul său.
Această secțiune se va concentra asupra analizei, diseminării
și valorificării rezultatelor proiectelor din cadrul componentei
descrise mai sus. Platformele naționale și regionale ar permite
colectarea de cele mai bune practici și idei despre modul în care se poate
stimula participarea civică, dar sunt necesare, de asemenea, platforme
paneuropene și instrumente comune pentru a lărgi perspectiva și
a facilita schimburile transnaționale.
Obiectivele prezentului regulament nu pot fi
realizate în mod satisfăcător de statele membre și, prin urmare,
având în vedere caracterul transnațional și multilateral al
activităților și măsurilor programului, pot fi îndeplinite
mai bine la nivelul Uniunii Europene.
3.4         Principiul
proporționalității
Propunerea respectă principiul
proporționalității întrucât nu depășește nivelul
minim necesar pentru realizarea la nivel european a obiectivului declarat
și ceea ce este necesar pentru îndeplinirea acestuia.
3.5         Impactul asupra drepturilor
fundamentale
Programul sprijină indirect drepturile
cetățenilor Uniunii consacrate în articolul 39 din Carta drepturilor
fundamentale.
4.           IMPLICAŢII BUGETARE
Propunerea Comisiei de cadru financiar
multianual pentru perioada 2014-2020 prevede alocarea pentru programul „Europa
pentru cetățeni” a sumei de 229 de milioane de euro la prețuri
actuale.
4.1         Punerea în aplicare
În ceea ce privește gestionarea,
regulamentul urmărește o abordare mai raționalizată și
simplificată, având ca rezultat o rentabilitate mai mare. Economiile de
scară vor fi semnificative în cazul în care acțiunile de natură
similară au norme și proceduri similare de punere în aplicare,
aducând simplificări atât pentru beneficiari, cât și pentru
organismele de gestionare la nivelul UE și la nivel național.
Simplificarea are deja o importanță
primordială în programul actual și va fi continuată în noul
program. Recurgerea la o agenție executivă pentru gestionarea
întregului ciclu al programului permite realizarea de economii semnificative în
termeni de administrație și resurse umane. În plus, utilizarea de
sume forfetare, rate forfetare și costuri unitare, cereri electronice
și controale eficiente la fața locului prin gruparea vizitelor la sediile
organizațiilor din aceeași regiune reduc și mai mult sarcina
administrativă și permit reduceri semnificative ale costurilor.
2011/0436 (APP)
Propunere de
REGULAMENT AL CONSILIULUI
de instituire, pentru perioada 2014 – 2020, a
programului „Europa pentru cetățeni”
CONSILIUL UNIUNII EUROPENE,
având în vedere Tratatul privind
funcționarea Uniunii Europene, în special articolul 352,
având în vedere propunerea Comisiei Europene,
după transmiterea proiectului actului
legislativ către parlamentele naționale,
având în vedere avizul Parlamentului European[1],
hotărând în conformitate cu o
procedură legislativă specială,
întrucât:
(1)
În conformitate cu articolul 11 din Tratatul
privind Uniunea Europeană, instituțiile Uniunii ar trebui să
acorde cetățenilor și asociațiilor reprezentative posibilitatea
de a-și face cunoscute opiniile și de a face schimb de opinii în mod
public în toate domeniile de acțiune ale Uniunii și să
mențină un dialog deschis, transparent și constant cu
asociațiile reprezentative și cu societatea civilă.
(2)
Prin strategia Europa 2020, Uniunea și statele
membre urmăresc să stimuleze creșterea, ocuparea forței de
muncă, productivitatea și coeziunea socială în deceniul care
urmează[2].
(3)
Deși cetățenia Uniunii, cu drepturi
consacrate, constituie în mod obiectiv o valoare adăugată clară,
Uniunea nu subliniază întotdeauna în mod eficient legătura dintre
soluția pentru o gamă largă de probleme economice și
sociale și politicile Uniunii. Prin urmare, realizările impresionante
în ceea ce privește pacea și stabilitatea în Europa, creșterea
durabilă pe termen lung, prețurile stabile, protecția
eficientă a consumatorilor și mediul, precum și promovarea
drepturilor fundamentale nu au dat naștere întotdeauna unui sentiment
puternic de apartenență în rândul cetățenilor Uniunii.
(4)
Pentru a aduce Europa mai aproape de
cetățeni și a le permite acestora din urmă să
participe pe deplin la construcția unei Uniuni și mai apropiate, este
necesar un ansamblu de acțiuni și eforturi coordonate întreprinse
prin intermediul unor activități la nivel transnațional și
la nivelul Uniunii. Inițiativa cetățenească europeană
oferă o șansă unică cetățenilor să participe
direct la elaborarea legislației UE[3].
(5)
Decizia nr. 1904/2006/CE a Parlamentului European
și a Consiliului din 12 decembrie 2006 de instituire pentru perioada
2007-2013 a programului „Europa pentru cetățeni” pentru promovarea
cetățeniei europene active[4] a
stabilit un program de acțiune care confirmă necesitatea de promovare
a unui dialog susținut cu organizațiile societății civile
și cu municipalitățile și de sprijinire a implicării
active a cetățenilor.
(6)
Raportul intermediar de evaluare, o consultare
publică online și două reuniuni consecutive de consultare a
părților interesate au confirmat că noul program este considerat
adecvat atât de organizațiile societății civile, cât și de
persoanele fizice implicate și ar trebui instituit pentru a avea un impact
din punct de vedere organizațional în vederea dezvoltării
capacităților și din punct de vedere personal în vederea
sporirii interesului pentru aspectele care țin de Uniune.
(7)
În ceea ce privește temele proiectelor, modul
în care se încadrează în contextul local și regional și
structura părților interesate, ar trebui să existe sinergii
importante cu alte programe ale Uniunii, de exemplu în domeniul ocupării
forței de muncă, al afacerilor sociale, al educației, al
tineretului și culturii, al justiției, al egalității între
femei și bărbați, al nediscriminării și al politicii
regionale.
(8)
Pentru a revigora toate aspectele vieții
publice, noul program ar trebui să acopere un spectru larg de diferite
acțiuni și să includă, printre altele, reuniuni ale
cetățenilor, contacte și dezbateri pe teme legate de
cetățenie, evenimente la nivelul Uniunii, inițiative de reflecție
asupra momentelor decisive din istoria europeană, inițiative de
sensibilizare a publicului cu privire la instituțiile Uniunii și
funcționarea acestora, precum și dezbateri privind aspecte care
țin de politicile europene.
(9)
O dimensiune orizontală a programului ar
trebui să asigure valorificarea și transferabilitatea rezultatelor
pentru un impact mai puternic și durabilitate pe termen lung. În acest
scop, activitățile lansate ar trebui să aibă o
legătură clară cu agenda politică europeană și
să beneficieze de promovare în mod corespunzător.
(10)
Ar trebui să se acorde o atenție
deosebită integrării echilibrate a cetățenilor și a
organizațiilor societății civile din toate statele membre în
proiectele și activitățile transnaționale, ținând
seama de caracterul multilingv al UE.
(11)
Țările în curs de aderare,
țările candidate și potențial candidate care
beneficiază de o strategie de preaderare, pe de o parte, și
țările AELS care sunt părți la Acordul privind SEE, pe de
altă parte, sunt recunoscute ca potențiale participante la programele
UE, în conformitate cu acordurile încheiate cu țările respective.
(12)
Prezentul regulament prevede, pentru întreaga
durată a programului, un pachet financiar care să constituie
principala referință pentru autoritatea bugetară în timpul
procedurii bugetare anuale, în sensul punctului [17] din Acordul
interinstituțional din XX/YY/201Y dintre Parlamentul European, Consiliu
și Comisie privind cooperarea în chestiuni bugetare și privind
disciplina bugetară și buna gestiune financiară.
(13)
Resursele alocate activităților de
comunicare în temeiul prezentului regulament contribuie, de asemenea, la
comunicarea instituțională a priorităților politice ale
Uniunii Europene, în măsura în care sunt legate de obiectivele generale
ale prezentului regulament.
(14)
Programul ar trebui să fie monitorizat
constant și evaluat în mod independent, în cooperare cu Comisia și
statele membre, pentru a permite modificările necesare în vederea punerii
în practică corespunzătoare a măsurilor.
(15)
Interesele financiare ale Uniunii Europene ar
trebui protejate prin măsuri proporționale de-a lungul ciclului de
cheltuieli, inclusiv prin prevenirea, depistarea și investigarea
neregulilor, recuperarea fondurilor pierdute, plătite în mod necuvenit sau
utilizate incorect și, dacă este cazul, aplicarea de sancțiuni.
(16)
Se va acorda preferință granturilor
pentru proiectele cu impact puternic, în special celor care sunt legate direct
de politicile UE destinate să stimuleze participarea la elaborarea agendei
politice a UE. De asemenea, în conformitate cu principiul bunei gestiuni
financiare, implementarea programului ar trebui simplificată prin
utilizarea sumelor forfetare, a finanțărilor la rate forfetare
și prin aplicarea de bareme de costuri unitare.
(17)
Ar trebui preconizate măsuri tranzitorii
pentru monitorizarea acțiunilor demarate înainte de 31 decembrie 2013 în
temeiul Deciziei nr. 1904/2006/CE.
(18)
Deoarece obiectivele prezentului regulament nu pot
fi realizate în mod satisfăcător de statele membre și, prin
urmare, având în vedere caracterul transnațional și multilateral al
activităților și măsurilor programului, pot fi îndeplinite
mai bine la nivelul Uniunii Europene, Uniunea poate adopta măsuri în
conformitate cu principiul subsidiarității prevăzut la articolul
5 din tratat. În conformitate cu principiul proporționalității
enunțat în respectivul articol, prezentul regulament nu
depășește ceea ce este necesar în vederea atingerii acestor
obiective.
(19)
Pentru a se asigura condiții uniforme pentru
punerea în aplicare a prezentului regulament, ar trebui conferite
competențe de executare Comisiei în limita domeniului de
competență și a obiectivelor programului. Competențele
respective trebuie exercitate în conformitate cu Regulamentul (UE)
nr. 182/2011 al Parlamentului European și al Consiliului din 16
februarie 2011 de stabilire a normelor și principiilor generale privind
mecanismele de control de către statele membre al exercitării
competențelor de executare de către Comisie[5].
ADOPTĂ PREZENTUL REGULAMENT:
Articolul 1
Instituirea
și obiectivele generale
1.
Prezentul regulament instituie programul „Europa
pentru cetățeni" (denumit în continuare „programul") pentru
perioada cuprinsă între 1 ianuarie 2014 și 31 decembrie 2020.
2.
În cadrul scopului general de a contribui la
înțelegerea Uniunii Europene și de a promova participarea
civică, programul contribuie la următorul obiectiv general:
–
consolidarea memoriei istorice și
întărirea capacității de participare civică la nivelul
Uniunii.
Articolul 2
Obiectivele
specifice ale programului
Programul are următoarele obiective
specifice, care sunt puse în aplicare prin acțiuni la nivel
transnațional sau care au o dimensiune europeană clară:
1.           Să sensibilizeze
publicului cu privire la memoria istorică, istoria și identitatea
Uniunii și să stimuleze dezbaterea, reflecția și
colaborarea în rețea.
Progresul va fi măsurat în funcție de
numărul beneficiarilor direcți și indirecți, de calitatea
proiectelor și de procentajul de persoane care depun cereri pentru prima
dată.
2.           Să încurajeze
participarea democratică și civică a cetățenilor la
nivelul Uniunii, printr-o mai bună înțelegere de către
cetățeni a procesului de elaborare a politicilor al Uniunii și
prin promovarea oportunităților de implicare în societate și
voluntariat la nivelul Uniunii.
Progresul va fi măsurat în funcție de
numărul beneficiarilor direcți și indirecți, de modul în
care UE și instituțiile sale sunt percepute de beneficiari, de
calitatea proiectelor și de procentajul de persoane care depun cereri
pentru prima dată.
Articolul 3
Structura
programului și acțiunile sprijinite

1.           Programul constă în
următoarele două componente:
(a)
„Memorie istorică și cetățenie
europeană”
(b)
„Implicare democratică și participare
civică”.
Cele două componente sunt completate de
acțiuni orizontale pentru analiza, diseminarea și valorificarea
rezultatelor proiectelor (acțiuni de „valorificare”).
2.           Pentru a realiza obiectivele,
programul va finanța, printre altele, următoarele tipuri de
acțiuni, puse în aplicare la nivel transnațional sau care au o
dimensiune europeană clară:
–
reuniuni ale cetățenilor,
înfrățirea orașelor
–
înființarea și punerea în practică
de parteneriate și rețele transnaționale
–
sprijinul organizațiilor de interes european
general
–
crearea comunităților și organizarea
de dezbateri privind aspecte legate de cetățenie prin intermediul
mijloacelor TIC și/sau a platformelor sociale
–
evenimente la nivelul Uniunii
–
dezbateri/studii și intervenții pe
marginea momentelor decisive din istoria europeană, în special pentru
comemorarea crimelor comise sub regimurile nazist și stalinist
–
reflecții/dezbateri pe tema valorilor comune
–
inițiative de sensibilizare a publicului cu
privire la instituțiile UE și funcționarea acestora
–
acțiuni care exploatează și
valorifică rezultatele inițiativelor sprijinite
–
studii pe teme legate de cetățenie
și participare civică
–
sprijin acordat structurilor din statele membre,
care sunt responsabile de informare/consiliere în legătură cu
programul
Articolul 4
Măsuri
Măsurile pot lua forma granturilor
sau a contractelor de achiziții publice.
1.           Granturile Uniunii pot fi
acordate sub forme specifice, cum ar fi granturi operaționale sau granturi
pentru acțiuni.
2.           Contractele de achiziții
publice au ca obiect achiziționarea de servicii, cum ar fi cele pentru
organizarea de evenimente, studii și cercetări, instrumente de
informare și de difuzare, monitorizare și evaluare.
Articolul 5
Participarea
la program
Pot participa la program următoarele
țări, denumite în continuare „țări participante”:
(a)
statele membre;
(b)
țările în curs de aderare,
țările candidate și țări potențial candidate, în
conformitate cu principiile generale și cu termenii și
condițiile generale de participare a acestor țări la programele
Uniunii stabilite în acordurile-cadru, în deciziile Consiliului de asociere sau
în acordurile similare respective;
(c)
țările AELS care sunt părți la
Acordul privind SEE, în conformitate cu dispozițiile acordului respectiv.
Articolul 6
Accesul
la program
Pot participa la program toate
părțile interesate care promovează integrarea europeană, în
special autoritățile și organizațiile locale,
organizațiile de cercetare și reflecție în domeniul politicilor
publice europene (think-tank), grupurile de cetățeni și
alte organizații ale societății civile (de exemplu,
asociațiile de victime), precum și instituțiile de
învățământ și cercetare.
Articolul 7
Cooperarea
cu organizațiile internaționale
Programul poate cuprinde, în domeniul său
de competență, activități comune cu organizațiile
internaționale competente, de exemplu Consiliul Europei și UNESCO, pe
baza contribuțiilor comune și în conformitate cu Regulamentul
financiar[6].
Articolul 8
Implementarea
programului
Pentru implementarea programului, Comisia
adoptă programe de lucru anuale prin acte de punere în aplicare, în
conformitate cu procedura menționată la articolul 9 alineatul (2).
Aceste programe stabilesc obiectivele urmărite, rezultatele așteptate,
modalitățile de implementare și cuantumul total al planului de
finanțare. Ele conțin, de asemenea, o descriere a acțiunilor
care urmează să fie finanțate, o indicare a sumelor alocate
fiecărei acțiuni și un calendar orientativ al punerii în
aplicare. Ele includ granturi pentru priorități, criteriile
esențiale de evaluare și rata maximă a cofinanțării.
Articolul 9
Comitet
1.           Comisia este asistată de
un comitet. Comitetul respectiv este un comitet în sensul Regulamentului nr.
182/2011.
2.           În cazurile în care se face
referire la prezentul alineat, se aplică articolul 4 din Regulamentul nr.
182/2011.
Articolul 10
Consultarea
părților interesate
Comisia menține un dialog constant cu
beneficiarii programului, cu părțile interesate și cu
experții.
Articolul 11
Coerența
cu alte instrumente ale Uniunii
Comisia asigură coerența și
complementaritatea între prezentul program și instrumentele din alte
domenii de acțiune ale Uniunii, în special din educație, formare
profesională, cultură, sport, drepturi și libertăți fundamentale,
incluziune socială, egalitate de gen, lupta împotriva discriminării,
cercetare și inovare, politica de extindere și acțiunea
externă a Uniunii.
Articolul 12
Buget
1.           Pachetul financiar pentru
implementarea programului este de 229 milioane EUR.
2.           Resursele alocate
activităților de comunicare în temeiul prezentului regulament
contribuie, de asemenea, la comunicarea instituțională a
priorităților politice ale Uniunii Europene[7], în măsura în care sunt legate de
obiectivele generale ale prezentului regulament.
Articolul 13
Protecția
intereselor financiare ale Uniunii Europene
1.
Comisia ia măsurile adecvate pentru a se
asigura că, atunci când sunt puse în aplicare acțiunile
finanțate în temeiul prezentului regulament, interesele financiare ale
Uniunii Europene sunt protejate prin aplicarea de măsuri preventive
împotriva fraudei, corupției și oricăror altor
activități ilegale, prin controale eficace și, dacă sunt
detectate nereguli, prin recuperarea sumelor plătite în mod necuvenit
și, dacă este cazul, prin aplicarea de sancțiuni eficace,
proporționale și cu efect de descurajare.
2.
Comisia sau reprezentanții acesteia și
Curtea de Conturi au competențe de control, pe baza documentelor și
la fața locului, în cazul tuturor beneficiarilor de granturi, al contractanților
și subcontractanților care au primit fonduri din partea Uniunii în
cadrul prezentului program.
Oficiul European de Luptă Antifraudă
(OLAF) poate desfășura controale și inspecții la fața
locului în cazul operatorilor economici vizați direct sau indirect de
astfel de finanțări, în conformitate cu procedurile stabilite de
Regulamentul (Euratom, CE) nr. 2185/96, pentru a stabili dacă a avut
loc o fraudă, un act de corupție sau orice altă activitate
ilegală care afectează interesele financiare ale Uniunii Europene în
legătură cu un acord sau cu o decizie de acordare a unei
subvenții, sau cu un contract privind o finanțare din partea Uniunii.
Fără a aduce atingere primelor două
paragrafe, acordurile de cooperare cu țări terțe și cu
organizații internaționale, acordurile și deciziile de acordare
a granturilor și contractele rezultate din punerea în aplicare a
prezentului regulament trebuie să împuternicească în mod expres
Comisia, Curtea de Conturi și OLAF să efectueze astfel de audituri,
controale și inspecții la fața locului.
Articolul 14
Monitorizare
și evaluare
1.           Comisia asigură
monitorizarea regulată a programului în funcție de obiectivele sale,
pe baza indicatorilor de performanță stabiliți în acest scop.
Rezultatele procesului de monitorizare și evaluare sunt utilizate pentru
implementarea programului. Monitorizarea include, în special, întocmirea
rapoartelor prevăzute la alineatul (3) literele (a) și (c).
Dacă este cazul, indicatorii ar trebui
să fie defalcați în funcție de sex și vârstă.
2.           Comisia asigură
evaluarea periodică, externă și independentă a programului
și trimite regulat rapoarte Parlamentului European.
3.           Comisia prezintă
următoarele documente Parlamentului European, Consiliului, Comitetului
Economic și Social European și Comitetului Regiunilor:
(a)
un raport intermediar de evaluare privind
rezultatele obținute și aspectele calitative și cantitative ale
punerii în aplicare a programului până la 31 decembrie 2017;
(b)
o comunicare privind continuarea programului
până la 31 decembrie 2018;
(c)
un raport de evaluare ex-post, până la
1 iulie 2023.
Articolul 15
Dispoziții
tranzitorii
Decizia nr. 1904/2006/CE a Parlamentului
European și a Consiliului se abrogă cu efect de la 1 ianuarie 2014.
Acțiunile inițiate înainte de 31
decembrie 2013 în temeiul Deciziei nr. 1904/2006/CE continuă să fie
reglementate de decizia respectivă până la finalizarea acestora.
În conformitate cu articolul 18 din
Regulamentul financiar, creditele corespunzătoare veniturilor
obținute din rambursarea sumelor plătite în mod necuvenit în temeiul
Deciziei 1904/2006/CE pot fi alocate programului.
Articolul 16
Intrarea
în vigoare
Prezentul regulament intră în vigoare în
a douăzecea zi de la data publicării în Jurnalul Oficial al
Uniunii Europene.
Prezentul regulament este obligatoriu
în toate elementele sale și se aplică direct în toate statele membre.
Prezentul regulament se aplică de la 1
ianuarie 2014.
Adoptat la Bruxelles,
                                                                       Pentru
Consiliu,
                                                                       Preşedintele
ANEXĂ

1.
DESCRIEREA INIȚIATIVELOR

Informații suplimentare privind accesul
la program
COMPONENTA 1: Memorie istorică și
cetățenie europeană
Această componentă se
caracterizează prin eventualele proiecte și inițiative care pot
fi lansate în cadrul său, și nu prin tipul organizațiilor civice
sau prin actorii care pot depune o cerere.
Activitățile sprijinite în cadrul
acestei componente invită la o reflecție asupra valorilor comune în
sensul cel mai larg al termenului, ținând seama de diversitate. Ar putea
fi finanțate inițiativele care reflectă asupra cauzelor
regimurilor totalitare în istoria modernă a Europei (în special, dar nu
numai, nazismul și stalinismul) și cele de comemorare a victimelor
acestor regimuri. Această componentă ar trebui să
includă, de asemenea, activități referitoare la alte puncte de
referință în istoria europeană recentă. În special,
se va acorda preferință acțiunilor care încurajează
toleranța și reconcilierea, vizând generațiile mai tinere.
COMPONENTA 2: Implicare democratică
și participare civică
Această componentă se
caracterizează prin eventualele proiecte și inițiative care pot
fi lansate în cadrul său, și nu prin tipul organizațiilor civice
sau prin actorii care pot depune o cerere. Această componentă va
cuprinde activități care vizează participarea civică în
sensul cel mai larg al termenului, acordând o atenție deosebită
metodelor de structurare care să asigure durabilitatea pe termen lung. Se
va acorda preferință inițiativelor și proiectelor cu o
legătură clară cu agenda politică europeană.
Această componentă poate să
acopere, de asemenea, proiecte și inițiative care asigură mai
multe posibilități de manifestare a solidarității, de
implicare în societate și de voluntariat la nivelul Uniunii.
Mai sunt multe de făcut pentru a atrage
mai multe femei în procesul de luare a deciziilor politice și economice.
Opiniile femeilor ar trebui să se facă mai bine auzite și luate
în considerare de persoanele responsabile de luarea deciziilor politice care au
un impact asupra vieților oamenilor.
ACȚIUNE ORIZONTALĂ: Valorificare
Această acțiune este definită
pentru ansamblul programului și se aplică atât pentru componenta 1,
cât și pentru componenta 2.
Acțiunea va sprijini inițiativele
care stimulează transferabilitatea rezultatelor, oferă un randament
al investițiilor mai bun și exploatează mai bine
învățămintele desprinse din experiență. Scopul acestei
acțiuni este o mai bună „valorificare” și exploatare a
rezultatelor inițiativelor lansate în scopul stimulării
durabilității pe termen lung.
Ea va include „dezvoltarea
capacităților” – elaborarea de măsuri de sprijin pentru schimbul
de cele mai bune practici, pentru punerea în comun a experiențelor între
părțile interesate la nivel local și regional, care include
autoritățile publice, și pentru dezvoltarea de noi
competențe, de exemplu prin formare. Aceasta din urmă ar putea include
schimburile între colegi, formarea formatorilor, precum și, de exemplu,
crearea unei baze de date cu organizațiile/proiectele finanțate de
program.

2.
Gestionarea programului

Programul va dezvolta principiul
parteneriatelor multianuale bazate pe obiectivele convenite, valorificând
analiza rezultatelor pentru asigurarea avantajelor reciproce atât pentru
societatea civilă, cât și pentru Uniunea Europeană.
În general, se va acorda preferință
granturilor pentru proiectele cu impact puternic, în special celor care sunt
legate direct de politicile Uniunii destinate să stimuleze participarea la
elaborarea agendei politice a Uniunii.
Gestionarea programului și a
majorității acțiunilor va putea fi asigurată la nivel
central de o agenție executivă.
Toate acțiunile vor fi puse în
practică la nivel transnațional sau ar trebui să aibă o
dimensiune europeană clară. Acestea vor încuraja mobilitatea
cetățenilor și schimbul de idei în Uniunea Europeană.
Integrarea în rețea și accentul pus
pe efectele multiplicatoare, inclusiv utilizarea celor mai avansate tehnologii
ale informației și comunicațiilor (TIC) și a platformelor
sociale, vor fi elemente importante care se vor reflecta atât în tipurile de
activități, cât și în gama de organizații implicate. Va fi
puternic încurajată dezvoltarea interacțiunii și a sinergiei
între diferitele tipuri de părți interesate implicate în program.
Bugetul programului poate acoperi, de
asemenea, cheltuieli asociate cu activitățile de pregătire,
control, monitorizare, audit și evaluare, necesare în mod direct pentru
gestionarea programului și îndeplinirea obiectivelor sale, în special
studii, întruniri, activități de informare și publicare,
cheltuieli asociate cu rețelele informatice pentru schimbul de
informații și orice alte cheltuieli aferente sprijinului
administrativ și tehnic pe care Comisia le poate considera necesare pentru
gestionarea programului.
Cheltuielile administrative generale ale
programului ar trebui să fie proporționale cu sarcinile
prevăzute în programul în cauză.
Comisia poate întreprinde activități
de informare, publicare și difuzare în funcție de
necesități, asigurând astfel o cunoaștere largă și un
impact semnificativ al activităților susținute prin program.
Bugetul alocat acoperă, de asemenea,
comunicarea instituțională privind prioritățile politice
ale Uniunii[8].

3.
Monitorizare

Obiectivele specifice de la articolul 2
descriu rezultatele pe care trebuie să le îndeplinească programul.
Progresul va fi măsurat cu ajutorul indicatorilor de performanță
stabiliți în acest scop, după cum urmează:
Obiectivul specific 1: Sensibilizarea publicului cu privire la memoria istorică, istoria
și identitatea Uniunii și stimularea dezbaterii, a reflecției
și a colaborării în rețea.
 Indicatori de rezultat || Ultimul rezultat cunoscut || Obiectiv pe termen mediu (rezultat)
 Numărul de beneficiari direcți și indirecți || Indicatorii utilizați în prezent nu oferă aceste date. Noul program va crea baza pentru acest indicator. ||
 Numărul de proiecte și calitatea rezultatelor   || Indicatorii utilizați în prezent nu oferă aceste date. Noul program va crea baza pentru acest indicator. || Creșterea numărului de proiecte cu 80% Creșterea scorului mediu acordat de experții externi.
 Procentul de persoane care depun cerere pentru prima oară || Cifra medie este de aproximativ 33% (în funcție de acțiune și an) || Minimum 15% global.
Obiectivul specific 2: Încurajarea participării democratice și civice a
cetățenilor la nivelul Uniunii, printr-o mai bună
înțelegere de către cetățeni a procesului de elaborare a
politicilor al Uniunii și prin promovarea oportunităților de
implicare în societate și voluntariat la nivelul Uniunii.
 Indicatori de rezultat || Ultimul rezultat cunoscut || Obiectiv pe termen mediu (rezultat)
 Numărul de participanți implicați direct || 1 100 000 de cetățeni (2010) Noul program va crea baza pentru acest indicator. || Minimum 600 000 de persoane pe an, cu o participare echilibrată a femeilor și bărbaților.
 Numărul de beneficiari indirecți ai programului || Indicatorii utilizați în prezent nu oferă aceste date. Noul program va crea baza pentru acest indicator. || Informații și rezultate agregate furnizate în rapoartele finale. Obiectiv pe termen mediu: 5 milioane de persoane (ținând cont de numărul de femei și bărbați care au beneficiat de program).
 Numărul de organizații participante || Indicatorii utilizați în prezent nu oferă aceste date. Noul program va crea baza pentru acest indicator. || 2 000 de organizații pe an.
 Modul în care beneficiarii percep UE și instituțiile acesteia || Potrivit Eurobarometrului din august 2011, mai puțin de jumătate (41%) dintre cetățenii europeni au încredere în UE sau un sentiment de apartenență la ea. Cifrele de bază pentru beneficiarii programului urmează a fi stabilite la începutul proiectelor. || Nivelul mai mare de încredere manifestat de beneficiarii programului față de Uniunea Europeană după terminarea proiectului.
 Calitatea proiectelor   || Indicatorii utilizați în prezent nu oferă aceste date. Noul program va crea baza pentru acest indicator. || Creșterea scorului mediu acordat de experții externi.
 Procentul de persoane care depun cerere pentru prima oară || Cifra medie este de aproximativ 33% (în funcție de acțiune și an) || Minimum 15% global.
 Numărul de parteneriate și rețele transnaționale și cu parteneri multipli. || 656 (date din 2009; cu excepția granturilor de funcționare și a activităților legate de memoria istorică) Noul program va crea baza pentru acest indicator. || Creșterea cu 5% (parteneriate și rețele transnaționale) Creșterea cu 50% (parteneriate și rețele cu parteneri multipli)
 Numărul și calitatea inițiativelor politice care decurg din activitățile sprijinite de program la nivel local sau european || Indicatorii utilizați în prezent nu oferă aceste date. Noul program va crea baza pentru acest indicator. || Informații și rezultate agregate furnizate în rapoartele finale.
 Acoperirea geografică a activităților – Legătura dintre numărul de participanți la program și populația totală din fiecare țară || Indicatorii utilizați în prezent nu oferă aceste date. Noul program va crea baza pentru acest indicator. || Cel puțin un proiect pe țară/an.

4.
Controale și audituri

Pentru proiectele selectate în conformitate cu
prezentul regulament va fi stabilit un sistem de audit prin eșantionare.
Beneficiarul unui grant trebuie să
pună la dispoziția Comisiei toate documentele justificative privind
cheltuielile pe o perioadă de cinci ani de la data ultimei
plăți. Beneficiarul unui grant trebuie să se asigure că,
atunci când este cazul, documentele justificative aflate în posesia
partenerilor sau a membrilor sunt puse la dispoziția Comisiei.
FIŞĂ FINANCIARĂ
LEGISLATIVĂ PENTRU PROPUNERI
1.           CADRUL PROPUNERII/INIȚIATIVEI
              1.1.    Denumirea propunerii/inițiativei
              1.2.    Domeniul
(domeniile) de politică în cauză în structura ABM/ABB
              1.3.    Natura
propunerii/inițiativei
              1.4.    Obiectiv(e)

              1.5.    Temeiurile
propunerii/inițiativei
              1.6.    Durata
acțiunii și a impactului financiar al acesteia
              1.7.    Metoda
(metodele) de gestionare preconizată (preconizate)
2.           MĂSURI DE GESTIONARE
              2.1.    Dispoziții
în materie de monitorizare și raportare
              2.2.    Sistemul
de gestionare și control
              2.3.    Măsurile
de prevenire a fraudelor și a neregulilor
3.           IMPACTUL FINANCIAR ESTIMAT AL
PROPUNERII/INIȚIATIVEI
              3.1.    Rubrica
(rubricile) din cadrul financiar multianual și linia (liniile)
bugetară (bugetare) de cheltuieli afectată (afectate)
              3.2.    Impactul
estimat asupra cheltuielilor
              3.2.1. Rezumatul impactului estimat asupra
cheltuielilor
              3.2.2. Impactul
estimat asupra creditelor operaționale
              3.2.3. Impactul
estimat asupra creditelor de natură administrativă
              3.2.4. Compatibilitatea
cu actualul cadru financiar multianual
              3.2.5. Participarea
terților la finanțare
              3.3.    Impactul
estimat asupra veniturilor
FIȘA
FINANCIARĂ LEGISLATIVĂ PENTRU PROPUNERI
1.           CADRUL PROPUNERII/INIȚIATIVEI
1.1.        Denumirea propunerii/inițiativei

Propunere
de Regulament al Consiliului de instituire, pentru perioada 2014 – 2020, a
programului „Europa pentru cetățeni”
1.2.        Domeniul (domeniile) de
politică în cauză în structura ABM/ABB[9]

16.05
Promovarea cetățeniei europene
1.3.        Natura propunerii/inițiativei

x Propunerea/inițiativa se referă
la o acțiune nouă
¨ Propunerea/inițiativa se referă la o
acțiune nouă ca urmare a unui proiect-pilot/a unei acțiuni
pregătitoare[10]

¨ Propunere/inițiativă care se
referă la prelungirea unei acțiuni existente
¨ Propunere/inițiativă care se
referă la o acțiune reorientată către o acțiune
nouă
1.4.        Obiective
1.4.1.     Obiectiv(e) strategic(e)
multianual(e) al(e) Comisiei vizat(e) de propunere/inițiativă
Promovarea
cetățeniei europene
1.4.2.     Obiectivul (obiectivele)
specific(e) și activitatea (activitățile) GBA/SBA în cauză
Programul
are următoarele obiective specifice, care sunt puse în aplicare prin
acțiuni la nivel transnațional sau care au o dimensiune
europeană clară:
1.
Sensibilizarea publicului cu privire la memoria istorică, istoria și
identitatea Uniunii și stimularea dezbaterii, a reflecției și a
colaborării în rețea.
2.
Încurajarea participării democratice și civice a
cetățenilor la nivelul Uniunii, printr-o mai bună
înțelegere de către cetățeni a procesului de elaborare a
politicilor al Uniunii și prin promovarea oportunităților de
implicare în societate și voluntariat la nivelul Uniunii.
Activitatea (activitățile) ABM/ABB în cauză
16.05
Promovarea cetățeniei europene
1.4.3.     Rezultatul (rezultatele)
și impactul preconizat(e)
A se preciza efectele pe care
propunerea/inițiativa ar urma să le aibă asupra beneficiarilor
vizați/populației vizate.
-        Dezvoltarea
capacității organizațiilor de cetățeni de a-i implica
pe cetățeni în viața democratică a Uniunii
1.4.4.     Indicatori de rezultat și
de impact
A se preciza indicatorii care permit
monitorizarea implementării propunerii/inițiativei.
-
Numărul și calitatea proiectelor promovate de organizațiile de
cetățeni pentru:
--
a avea un impact asupra procesului de decizie politică al Uniunii
--
a spori coeziunea în societate
--
a îmbunătăți înțelegerea rolului Uniunii
-
Numărul de participanți implicați direct și indirect
-
Numărul de organizații și parteneriate și rețele
transnaționale
-
Procentul de persoane care depun cerere pentru prima oară
-
Acoperirea geografică a activităților
1.5.        Temeiurile
propunerii/inițiativei
1.5.1.     Cerința (cerințele)
de îndeplinit pe termen scurt sau lung
Scopul
programului este de a răspunde la necesitatea unor dezbateri veritabile pe
teme legate de Uniune la nivel local, regional și național, dezbateri
care pot fi plasate într-un context paneuropean. Programul se adresează,
prin intermediul unui ansamblu vast de organizații, unui grup mare de
cetățeni, care nu ar urmări în mod normal să
influențeze sau să participe la activitățile Uniunii,
pentru a-i încuraja să se implice, oricare ar fi tema sau formatul (legat
de Uniune), atâta timp cât are o dimensiune transnațională sau
europeană. Având în vedere abordarea orizontală, scopul său nu
este de a înlocui programele tematice sau de a dubla procesul de consultare la
nivelul Uniunii, ci de a-i mobiliza pe cetățeni la nivel local
să dezbată pe teme concrete de interes european. Astfel, crește
nivelul de cunoaștere a impactului politicilor Uniunii în viețile lor
de zi cu zi. Ei vor putea să influențeze acțiunile Europei,
să se convingă de avantajele acestora și să
înțeleagă misiunea Uniunii.
Programul
se va baza pe analiza punctelor forte și a celor slabe ale actualului
program „Europa pentru cetățeni” (2007-2013) pentru conceperea
viitorului program, elaborarea obiectivelor, stabilirea amplorii acestuia,
vizibilitatea în termeni societali și geografici, pentru analiza
impactului și crearea mecanismelor de valorificare/diseminare.
1.5.2.     Valoarea adăugată a
implicării Uniunii Europene
Oferind
un instrument care poate ajuta instituțiile să își onoreze
obligațiile prevăzute la articolul 11 din TUE prin care „acordă
cetățenilor și asociațiilor reprezentative (...)
posibilitatea de a-și face cunoscute opiniile și de a face schimb de
opinii în mod public în toate domeniile de acțiune ale Uniunii” și
„mențin un dialog deschis, transparent și constant cu
asociațiile reprezentative și cu societatea civilă”, programul
respectă principiul subsidiarității. Aceste obligații pot
fi respectate numai la nivelul Uniunii și nu la nivelul statelor membre.
Nu
există o singură soluție pentru a restabili legătura dintre
Uniune și cetățenii acesteia, pentru a promova efectiv
participarea civică și a favoriza astfel sentimentul de
apartenență și de identitate europeană. Este necesar, în
acest scop, să se întreprindă o serie de măsuri și să
se depună eforturi coordonate prin intermediul activităților la
nivel transnațional și European.
Prin
însăși natura sa, implicarea în societate în Europa poate fi
încurajată numai permițându-le cetățenilor și
asociațiilor de cetățeni să interacționeze la nivel
transnațional. Prin urmare, acțiunile întreprinse exclusiv la nivel
național și local ar fi insuficiente și neeficiente.
1.5.3.     Învățăminte
desprinse din experiențele anterioare similare
Rezultatele
a două studii (desfășurate în 2008 și 2009) și
evaluarea intermediară a actualului program „Europa pentru
cetățeni” 2007-2013 (realizată în 2009/2010) oferă o
imagine a realizărilor programului până în prezent. Evaluarea
intermediară a examinat impactul programului asupra organizațiilor
și a persoanelor participante. 82% din respondenți (și 84%
dintre cei care reprezintă societatea civilă) au considerat că
programul a contribuit la dezvoltarea capacității organizației
lor.
Studiul
privind dezvoltarea indicatorilor de impact ai programului Europa pentru
cetățeni și adaptarea lor la Planul anual de management 2009,
sondajul din cadrul programului „Europa pentru cetățeni” realizat în
2009, a evidențiat schimbările în atitudinile celor care au
participat în activitățile finanțate de program o dată sau
de mai multe ori. Rezultatele arată că 83% dintre participanții
la sondaj au aflat mai multe despre aspecte legate de cultura, identitatea
și moștenirea europeană ca rezultat al participării la
activitățile programului. 75% dintre respondenți afirmă
că se simt mai europeni, iar 71% declară că au un sentiment mai
puternic de apartenență la Uniunea Europeană. Proporția
respondenților care afirmă că sunt mai solidari cu alți
europeni a fost de 82%.
1.5.4.     Coerența și posibila
sinergie cu alte instrumente relevante
Articolele
10 și 11 din Tratatul privind Uniunea Europeană recunosc dreptul
fiecărui cetățean de a participa la viața democratică
a Uniunii și că deciziile trebuie să fie luate în modul cel mai
deschis și mai apropiat de cetățeni. De asemenea, articolele
menționate solicită să li se acorde cetățenilor
și asociațiilor reprezentative posibilitatea de a face schimb de
opinii în toate domeniile de acțiune ale Uniunii, iar instituțiile
să mențină un dialog deschis, transparent și constant cu
asociațiile reprezentative și cu societatea civilă.
Ca
o manifestare semnificativă și sugestivă a dispozițiilor
Tratatului de la Lisabona, președintele Barroso a cerut, în special în
documentul Political Guidelines (Orientări politice) din septembrie
2009, să se acorde mult mai multă atenție cetățenilor,
care ar trebui să fie în inima politicilor europene. După cum este
explicat mai jos, se preconizează crearea unei legături mult mai
strânse între activitățile desfășurate în cadrul
următoarei generații a programului „Europa pentru cetățeni”
și procesul efectiv de elaborare a politicilor. Prin urmare, va exista o
colaborare strânsă între serviciile Comisiei responsabile de implementarea
respectivelor politici și programe.
Programul
este unul dintre instrumentele care fac legătura între principiile
democratice prevăzute la articolele 10 și 11 din TUE cu o gamă
largă de politici sectoriale ale UE fără să se substituie
dialogurilor specifice pe care le are Comisia Europeană cu
cetățenii, părțile interesate și grupurile de
interese. Următoarea generație a programului „Europa pentru
cetățeni” oferă cetățenilor ocazia să facă
schimb de opinii cu privire la toate domeniile acțiunii Uniunii și în
toate etapele procesului formal de luare a deciziilor. În ceea ce privește
temele proiectelor, modul în care se încadrează în contextul local și
regional și structura părților interesate, există sinergii
importante cu alte programe ale Uniunii, de exemplu în domeniul ocupării
forței de muncă, al afacerilor sociale și egalității
de șanse, al educației, al tineretului și culturii, al
justiției și al politicii regionale.
1.6.        Durata și impactul
financiar
x Propunere/inițiativă cu durată
limitată
–
x Propunere/inițiativă în vigoare de la 01/01/2014 până
la 31/12/2020
–
x Impact financiar din 2014 până în 2022
¨ Propunere/inițiativă pe durată
nedeterminată
–
implementare cu o perioadă de creștere în
intensitate din AAAA până în AAAA,
–
urmată de o perioadă de funcționare
la capacitate maximă.
1.7.        Modalitatea
(modalitățile) de gestionare prevăzută (prevăzute)[11]
x Gestionare centralizată directă de către Comisie
x Gestionare centralizată
indirectă, prin delegarea sarcinilor de
execuție:
–
x agenții executive
–
¨  organisme instituite de Comunități[12]
–
¨  organisme publice naționale/organisme cu misiune de serviciu
public
–
¨  persoane cărora li se încredințează executarea unor
acțiuni specifice în temeiul titlului V din Tratatul privind Uniunea
Europeană, identificate în actul de bază relevant în sensul
articolului 49 din Regulamentul financiar.
¨ Gestionare partajată cu statele membre
¨ Gestionare descentralizată cu țări terțe
¨ Gestionare în comun
cu organizații internaționale (de precizat)
Dacă se indică mai multe tipuri de
gestionare, se furnizează detalii suplimentare în secțiunea
„Observații”.
Observații
2.           MĂSURI DE GESTIONARE
2.1.        Dispoziții în materie de
monitorizare și raportare
A se preciza frecvența și
condițiile aferente acestor dispoziții.
Comisia
prezintă următoarele documente Parlamentului European, Consiliului,
Comitetului Economic și Social European și Comitetului Regiunilor:
1.
Un raport intermediar de evaluare privind rezultatele obținute și
aspectele calitative și cantitative ale implementării programului
până la 31 decembrie 2017.
2.
O comunicare privind continuarea programului până la 31 decembrie 2018.
3.
Un raport de evaluare ex-post, până la 1 iulie 2023.
2.2.        Sistemul de gestionare
și control
2.2.1.     Riscul (riscurile)
identificat(e)
A: Riscurile și cauzele principale ale
erorilor
Pentru
programul „Europa pentru cetățeni” au fost identificate
următoarele riscuri și cauze principale ale erorilor, pe baza celor
deja raportate cu privire la programul actual:
-
Publicul țintă specific: majoritatea participanților la program
ar putea fi organizații mici și mijlocii. Este posibil ca unele
dintre acestea să nu aibă o situație financiară solidă
sau structuri de gestionare sofisticate. Acest lucru poate avea un impact
asupra capacității lor financiare și operaționale de
gestionare a fondurilor UE;
-
risc limitat de dublă finanțare, dat fiind faptul că
entitățile pot beneficia de mai multe granturi în cadrul unor
programe diferite ale UE.
Ar
trebui remarcat faptul că cea mai mare parte a acțiunilor din cadrul
programului actual „Europa pentru cetățeni” este gestionată de
Agenția Executivă pentru Educație, Audiovizual și
Cultură (EACEA). În cadrul programului viitor s-ar putea continua
această practică.
Acțiuni
gestionate de o agenție executivă
Comisia
va aplica măsurile de control necesare pentru agențiile executive în
conformitate cu articolul 59 din Regulamentul financiar [în conformitate cu
Regulamentul (CE) nr. 58/2003 al Consiliului privind agențiile executive.]
În
plus, Comisia va monitoriza și controla dacă agenția
executivă realizează obiectivele de control corespunzătoare
pentru acțiunile care îi vor fi încredințate spre gestionare.
Această supraveghere va fi integrată în condițiile de cooperare
între DG tutelară și agenția executivă și în
raportarea bianuală a agenției.
În
plus, măsurile de simplificare care sunt prevăzute în cadrul
programului propus ar trebui să reducă riscurile de erori.
Acțiuni
gestionate direct de Comisie
Comisia
intenționează să gestioneze direct doar un număr minim de
granturi și contracte de prestări de servicii.
O
analiză a erorilor observate în programul actual arată că
acestea se referă mai ales la incapacitatea beneficiarilor de a prezenta
documente justificative sau că aceste documente sunt de o calitate
insuficientă. Acțiunile corective care au fost întreprinse ar trebui
să reducă erorile observate înainte de finalul actualului CFM.
Printre aceste acțiuni se numără activitățile de
informare destinate beneficiarilor pentru a le aduce la cunoștință
obligațiile care le revin, cu scopul de a obține rezultate la
încheierea proiectelor.
Și
în cazul tranzacțiilor directe centralizate, simplificările
prevăzute vor contribui la reducerea riscului de erori.
B: Ratele de eroare preconizate
Pentru
anii 2009 – 2010, rata de eroare multianuală este cuprinsă între
1,40% și 1,50%.
Majoritatea
erorilor au corespuns principalelor riscuri identificate mai sus. În 2010,
pentru a reduce riscurile, a fost elaborat, iar acum este pus în practică
un plan de acțiune care cuprinde măsuri de
îmbunătățire a calității informațiilor furnizate
beneficiarilor privind obligațiile lor financiare, o strategie pentru a
îmbunătăți eficiența și eficacitatea vizitelor de
monitorizare, o strategie pentru îmbunătățirea controalelor documentare
și consolidarea planului de audit pentru 2011.
Având
în vedere măsurile suplimentare de simplificare și măsurile de
control prevăzute să fie puse în aplicare în urma experienței
programului actual (a se vedea 2.2.2), se poate concluziona că nivelul de
neconformitate pentru programul Europa pentru cetățeni ar trebui
să fie sub pragul de 2%.
2.2.2.     Metoda (metodele) de control
preconizată (e)
A: Informații privind sistemul de control intern instituit în
cadrul EACEA
Sistemul
de control pentru programul Europa pentru cetățeni va fi bazat pe
riscuri. Principalele controale prevăzute, care vor fi realizate în cea
mai mare parte de către EACEA, sunt următoarele:
1. În etapa de selecție:
-
controlul capacității operaționale și financiare a
solicitanților
-
verificarea criteriilor de eligibilitate și de excludere
-
evaluarea și verificarea bugetului și a conținutului proiectelor
-
verificări juridice și financiare
-
identificarea cazurilor potențiale de dublă finanțare cu
ajutorul instrumentelor informatice adecvate
2. În etapa de gestionare a contractelor
-
circuite financiare bazate pe separarea funcțiilor
-
o utilizare mai amplă a ratelor și sumelor forfetare pentru a reduce
riscul de eroare
-
pentru granturile bazate pe buget, definirea controalelor documentare care
trebuie aplicate deconturilor finale pe baza unei evaluări a riscurilor
implicate și a costurilor controalelor:
          *
pentru granturile care depășesc un anumit nivel, este obligatorie
prezentarea unor certificate de audit în etapa plății finale
          *
pentru granturile mai mici, beneficiarii vor trebui să furnizeze un
eșantion de facturi al cărui conținut va fi determinat pentru
fiecare acțiune în urma unei analize bazate pe riscuri.
-
simplificarea normelor, precum și îmbunătățirea
clarității și transparenței informațiilor puse la
dispoziția beneficiarilor cu privire la normele respective
-
îmbunătățirea eficienței și eficacității
vizitelor de monitorizare cu ajutorul unor criterii bazate pe riscuri pentru
selectarea proiectelor care urmează a fi monitorizate și a unor
criterii de calitate pentru urmărirea implementării lor.
3. Ex-post
-
planul de audit ex-post anual (bazat pe riscuri și pe o
selecție aleatorie a proiectelor) pe baza unei analize globale a
riscurilor
-
audituri ad-hoc care vor fi realizate în cazul în care există mari
îndoieli legate de nereguli și/sau suspiciuni de fraudă.
În
concluzie, sarcina concretă asociată controalelor asupra
beneficiarilor ar trebui să se reducă în comparație cu
situația actuală, dat fiind faptul că o parte din reducerea
preconizată a riscului de neconformitate va rezulta din simplificări
suplimentare și dintr-o îmbunătățire a calității
informațiilor furnizate beneficiarilor.
4. Supravegherea EACEA de către Comisie
Pe
lângă controalele privind procesul de acordare a granturilor, Comisia va
aplica, de asemenea, măsurile de control necesare pentru agențiile
executive în conformitate cu articolul 59 din Regulamentul financiar. Comisia
va monitoriza EACEA și va controla dacă aceasta îndeplinește
obiectivele de control corespunzătoare pentru acțiunile aflate în
responsabilitatea sa. Această supraveghere va fi prevăzută în
condițiile de cooperare între DG tutelară și EACEA, precum
și în raportul semestrial al agenției.
B: Estimarea costurilor controalelor referitoare la acțiunile
gestionate de EACEA
1. În cadrul etapelor de selectare și gestionare a contractelor
1.1
Cheltuieli cu personalul
Estimarea
se calculează ținând cont de activitățile de control
desfășurate în cadrul programului actual Europa pentru
cetățeni:
-
de către personalul operațional și financiar cu funcții de
inițiere și de verificare
-
în toate fazele ciclului de viață al proiectelor (selectare,
încheierea de contracte și plăți).
 Numărul membrilor personalului care efectuează activități de control || Costuri standard || Total (1 an)
 Agenți contractuali: 6,6 || 64 000 EUR || 422 400 EUR
 Agenți temporari: 1,6 || 127 000 EUR || 203 200 EUR
   ||   || Total pentru întreaga durată a programului: 4 379 200 EUR
1.2. Alte cheltuieli
   || Costuri standard || Total (1 an)
 Misiuni la fața locului || 1 000 EUR || 20 000 EUR
 Certificatele de audit care trebuie furnizate de către beneficiari || 1 300 EUR || 86 000 EUR
   ||   || Total pentru întreaga durată a programului: 742 000 EUR
2. Controalele ex-post
2.1 Personal
 Numărul membrilor personalului care efectuează activități de control || Costuri standard || Total (1 an)
 Agenți contractuali: 0,25 || 64 000 EUR || 16 000 EUR
 Agenți temporari: 0,05 || 127 000 EUR || 6 350 EUR
   ||   || Total pentru întreaga durată a programului: 156 450 EUR
2.2. Audituri ex-post
 Audituri aleatorii, bazate pe riscuri și ad-hoc || Costuri standard || Total (1 an)
   || 10 500 EUR || 98 000 EUR
   ||   || Total pentru întreaga durată a programului: 686 000 EUR
3. Costul total al controalelor realizate de EACEA în comparație
cu bugetul operațional de gestionat
Dat
fiind că bugetul operațional este de 205,9 MEUR pentru programul
„Europa pentru cetățeni”, costul total asociat controlului
acțiunilor gestionate de EACEA reprezintă aproximativ 2,90% din
buget.
2.3.        Măsurile de prevenire a
fraudelor și a neregulilor
Pe
lângă aplicarea tuturor mecanismelor de control reglementare, DG COMM va
elabora o strategie antifraudă, în conformitate cu noua strategie
antifraudă a Comisiei (CAFS) adoptată la 24 iunie 2011, pentru a
garanta, printre altele, că controale sale interne antifraudă sunt
conforme cu CAFS și că abordarea sa în materie de gestionare a
riscurilor de fraudă este concepută astfel încât să permită
identificarea zonelor cu risc de fraudă și a soluțiilor
corespunzătoare. Dacă este necesar, vor fi instituite grupuri de
rețele și instrumente informatice adecvate consacrate analizării
cazurilor de fraudă legate de programul Europa pentru cetățeni.
Trebuie
subliniat faptul că OLAF a raportat doar un număr foarte limitat de
cazuri de fraudă în legătură cu actualul program Europa pentru
cetățeni (4 cazuri).
Acest
lucru, alături de ratele de eroare scăzute, justifică faptul
că măsurile de prevenire a fraudelor și a neregulilor din noul
program vor trebui să fie proporționale și eficiente din punct
de vedere al costurilor.
În
vederea reducerii potențialelor fraude și nereguli, sunt avute în
vedere următoarele măsuri:
-
prevenirea potențialelor fraude și nereguli este luată în calcul
încă din etapa de elaborare a programului, prin simplificarea regulilor
și utilizarea mai amplă a ratelor și sumelor forfetare.
-
se va efectua un control sistematic al potențialelor finanțări
duble și vor fi identificați beneficiarii mai multor granturi
-
vor fi realizate audituri ad-hoc în cazul în care există mari
îndoieli privind nereguli și/sau suspiciuni de fraudă.
-
agenția executivă va trebui să semnaleze pe loc Comisiei
fraudele și neregulile potențiale, precum și în cadrul
rapoartelor periodice.

3.           IMPACTUL FINANCIAR ESTIMAT AL
PROPUNERII/INIȚIATIVEI
3.1.        Rubrica (rubricile) din cadrul
financiar multianual și linia (liniile) bugetară (bugetare) de
cheltuieli afectată (afectate)
·      Linii bugetare de cheltuieli existente
În ordinea rubricilor
din cadrul financiar multianual și a liniilor bugetare.
 Rubrică din cadrul financiar multianual || Linie bugetară || Tipul cheltuielii || Contribuție
   || CD/CND ([13]) || Țări AELS[14] || Țări candidate[15] || Țări terțe || În sensul articolului 18 alineatul (1) litera (aa) din Regulamentul financiar
 3 || 16.01.04. Europa pentru cetățeni Cheltuieli administrative || CND || NU || DA || NU || NU
 3 || 16.05.01.01 Europa pentru cetățeni || CD || DA || DA || NU || NU
·      Noile linii bugetare a căror creare se
solicită
În ordinea rubricilor din cadrul financiar multianual
și a liniilor bugetare.
 Rubrică din cadrul financiar multianual || Linie bugetară || Tipul cheltuielii || Contribuție
 Numărul Securitate și cetățenie || CD/ CND || Țări AELS || Țări candidate || Țări terțe || În sensul articolului 18 alineatul (1) litera (aa) din Regulamentul financiar
 3 || [XX.YY.YY.YY]   ||   || DA/NU || DA/NU || DA/NU || DA/NU
3.2.        Impactul estimat asupra
cheltuielilor
3.2.1.     Rezumatul impactului estimat
asupra cheltuielilor
Milioane EUR (cu 3 zecimale) la prețurile
actuale
 Rubrica din cadrul financiar multianual: || 3 || Securitate și cetățenie
 DG: COMM ||   ||   || Exercițiul 2014[16] || Exercițiul 2015 || Exercițiul 2016 || Exercițiul 2017 || Exercițiul 2018 || Exercițiul 2019 || Exercițiul 2020 || Exercițiul 2021 || Exercițiul 2022 || TOTAL
  Credite operaționale ||   ||   ||   ||   ||   ||   ||   ||   ||   ||
 16.05.01.01 || Angajamente || (1) || 27,800 || 27,800 || 28,800 || 29,700 || 29,700 || 30,600 || 31,600 || 0 || 0 || 206,000
 Plăți || (2) || 16,175 || 23,725 || 28,125 || 28,025 || 29,400 || 30,300 || 30,300 || 11,700 || 8,250 || 206,000
 Numărul liniei bugetare || Angajamente || (1a) ||   ||   ||   ||   ||   ||   ||   ||   ||   ||
 Plăți || (2a) ||   ||   ||   ||   ||   ||   ||   ||   ||   ||
 Credite cu caracter administrativ finanțate din bugetul anumitor programe[17] ||   ||   ||   ||   ||   ||   ||   ||   ||   ||
   ||   ||   ||   ||   ||   ||   ||   ||   ||   ||   ||   ||
 16.01.04. ||   || (3) || 3,200 || 3,200 || 3,200 || 3,300 || 3,300 || 3,400 || 3,400 ||   ||   || 23,000
 TOTAL credite pentru DG COMM || Angajamente || =1+1a +3 || 31,000 || 31,000 || 32,000 || 33,000 || 33,000 || 34,000 || 35,000 ||   ||   || 229,000
 Plăți || =2+2a+3 || 19,375 || 26,925 || 31,325 || 31,325 || 32,700 || 33,700 || 33,700 || 11,700 || 8,250 || 229,000
  TOTAL credite operaționale || Angajamente || (4) || 27,800 || 27,800 || 28,800 || 29,700 || 29,700 || 30,600 || 31,600 || 0 || 0 || 206,000
 Plăți || (5) || 16,175 || 23,725 || 28,125 || 29,400 || 29,400 || 30,300 || 30,300 || 11,700 || 8,250 || 206,000
  TOTAL credite cu caracter administrativ finanțate din bugetul anumitor programe || (6) || 3,200 || 3,200 || 3,200 || 3,300 || 3,300 || 3,400 || 3,400 || 0 || 0 ||   23,000
 TOTAL credite în cadrul RUBRICII COMM din cadrul financiar multianual || Angajamente || =4+ 6 || 31,000 || 31,000 || 32,000 || 33,000 || 33,000 || 34,000 || 35,000 || 0 || 0 || 229,000
 Plăți || =5+ 6 || 19,375 || 26,925 || 31,325 || 31,325 || 32,700 || 33,700 || 33,700 || 11,700 || 8,250 || 229,000
În cazul în
care propunerea/inițiativa afectează mai multe rubrici:
  TOTAL credite operaționale || Angajamente || (4) ||   ||   ||   ||   ||   ||   ||   ||
 Plăți || (5) ||   ||   ||   ||   ||   ||   ||   ||
  TOTAL credite cu caracter administrativ finanțate din bugetul anumitor programe || (6) ||   ||   ||   ||   ||   ||   ||   ||
 TOTAL credite în cadrul RUBRICILOR 1 - 4 din cadrul financiar multianual (Suma de referință) || Angajamente || =4+ 6 ||   ||   ||   ||   ||   ||   ||   ||
 Plăți || =5+ 6 ||   ||   ||   ||   ||   ||   ||   ||
Comisia ar putea externaliza implementarea
programului Europa pentru cetățeni către o agenție
executivă. Este posibil ca sumele și defalcarea costurilor estimate
să trebuiască să fie ajustate în funcție de gradul de
externalizare reținut în cele din urmă.

 Rubrica din cadrul financiar multianual: || 5 || Administrare
Milioane
EUR (cu 3 zecimale) la prețurile actuale
   ||   ||   || Exercițiul 2014 || Exercițiul 2015 || Exercițiul 2016 || Exercițiul 2017 || Exercițiul 2018 || Exercițiul 2019 || Exercițiul 2020 || TOTAL
 DG: COMM ||
  Resurse umane || 1,216 || 1,216 || 1,216 || 1,216 || 1,216 || 1,216 || 1,216 || 8,512
  Alte cheltuieli administrative || 0,273 || 0,273 || 0,273 || 0,273 || 0,273 || 0,273 || 0,273 || 1,911
 TOTAL DG COMM || Credite || 1,489 || 1,489 || 1,489 || 1,489 || 1,489 || 1,489 || 1,489 || 10,423
 TOTAL credite în cadrul RUBRICII 5 din cadrul financiar multianual || (Total angajamente = Total plăți) || 1,489 || 1,489 || 1,489 || 1,489 || 1,489 || 1,489 || 1,489 || 10,423
Milioane EUR (cu 3 zecimale)
   ||   ||   || Exercițiul 2014[18] || Exercițiul 2015 || Exercițiul 2016 || Exercițiul 2017 || Exercițiul 2018 || Exercițiul 2019 || Exercițiul 2020 || Exercițiul 2021 || Exercițiul 2022 || TOTAL
 TOTAL credite în cadrul RUBRICILOR 1 - 5 din cadrul financiar multianual || Angajamente || 32,489 || 32,489 || 33,489 || 34,489 || 34,489 || 35,489 || 36,489 ||   ||   || 239,423 ||
 Plăți || 20,864 || 28,414 || 32,814 || 32,814 || 34,189 || 35,189 || 35,189 || 11,700 || 8,250 || 239,423 ||
3.2.2.     Impactul estimat asupra
creditelor operaționale
–
¨  Propunerea/inițiativa nu necesită utilizarea de credite
operaționale
–
x Propunerea/inițiativa necesită utilizarea de credite
operaționale, după cum se explică mai jos:
Credite
de angajament în milioane EUR (cu 3 zecimale)
 Indicați obiectivele și realizările   ò ||   ||   || Exercițiul 2014 || Exercițiul 2015 || Exercițiul 2016 || Exercițiul 2017 || Exercițiul 2018 || Exercițiul 2019 || Exercițiul 2020 || TOTAL
 REZULTATE
 Tipul realizării[19] || Costurile medii ale realizării || Numărul realizărilor || Cost || Numărul realizărilor || Cost || Numărul realizărilor || Cost || Numărul realizărilor || Cost || Numărul realizărilor || Cost || Numărul realizărilor || Cost || Numărul realizărilor || Cost || Număr total realizări || Total costuri
 Acțiunea nr. 1 Sensibilizarea publicului cu privire la memoria istorică, istoria și identitatea Uniunii și stimularea dezbaterii, a reflecției și a colaborării în rețea ||   ||   ||   ||   ||   ||   ||   ||   ||   ||   ||   ||   ||   ||   ||   ||
 - Parteneriate (3 ani) || Granturi operaționale || 0,175 || 8 || 1,400 || 8 || 1,400 || 8 || 1,400 || 10 || 1,750 || 10 || 1,750 || 10 || 1,750 || 0 || 0,000 || 54 || 9,450
 - Sprijin structural (1 an) || Granturi operaționale || 0,100 || 4 || 0,400 || 4 || 0,400 || 4 || 0,400 || 5 || 0,500 || 5 || 0,500 || 5 || 0,500 || 23 || 2,300 || 50 || 5,000
 Proiecte de acțiuni comemorative || Granturi pentru acțiuni || 0,050 || 56 || 2,800 || 56 || 2,800 || 59 || 2,950 || 59 || 2,950 || 59 || 2,950 || 61 || 3,050 || 62 || 3,100 || 412 || 20,600
 Proiecte privind istoria, identitatea și misiunea UE || Granturi pentru acțiuni || 0,050 || 19 || 0,950 || 19 || 0,950 || 21 || 1,050 || 22 || 1,100 || 22 || 1,100 || 24 || 1,200 || 24 || 1,200 || 151 || 7,550
 Subtotal pentru obiectivul specific nr. 1 || 87 || 5,550 || 87 || 5,550 || 92 || 5,800 || 96 || 6,300 || 96 || 6,300 || 100 || 6,500 || 109 || 6,600 || 667 || 42,600
 Acțiunea nr. 2[20] Încurajarea participării democratice și civice a cetățenilor la nivelul Uniunii, printr-o mai bună înțelegere de către cetățeni a procesului de elaborare a politicilor al Uniunii și prin promovarea oportunităților de implicare în societate și voluntariat la nivelul Uniunii. ||   ||   ||   ||   ||   ||   ||   ||   ||   ||   ||   ||   ||   ||   ||   ||
 - Reuniuni ale cetățenilor || Granturi pentru acțiuni || 0,010 || 300 || 3,000 || 300 || 3,000 || 300 || 3,000 || 300 || 3,000 || 300 || 3,000 || 300 || 3,000 || 300 || 3,000 || 2,100 || 21,000
 - Rețele IT || Granturi pentru acțiuni || 0,050 || 118 || 5,900 || 118 || 5,900 || 118 || 5,900 || 119 || 5,950 || 119 || 5,950 || 120 || 6,000 || 126 || 6,300 || 838 || 41,900
 - Proiecte cu participarea cetățenilor și o organizațiilor societății civile || Granturi pentru acțiuni || 0,080 || 45 || 3,600 || 45 || 3,600 || 50 || 4,000 || 50 || 4,000 || 50 || 4,000 || 55 || 4,400 || 55 || 4,400 || 350   || 28,000
 - Parteneriate (3 ani) || Granturi operaționale || 0,175 || 30 || 5,250 || 30 || 5,250 || 30 || 5,250 || 32 || 5,600 || 32 || 5,600 || 32 || 5,600 || 0 || 0,000 || 186 || 32,550
 - Sprijin structural (1 an) || Granturi operaționale || 0,100 || 14 || 1,400 || 14 || 1,400 || 15 || 1,500 || 15 || 1,500 || 15 || 1,500 || 15 || 1,500 || 72 || 7,200 || 160 || 16,000
 Subtotal pentru obiectivul specific nr. 2 || 507 || 19,150 || 507 || 19,150 || 513 || 19,650 || 516 || 20,050 || 516 || 20,050 || 522 || 20,500 || 553 || 20,900 || 3634 || 139,450
 Acțiunea nr. 3 Analiza, diseminarea și valorificarea rezultatelor proiectelor ||
 - Evaluări inter pares || Granturi pentru acțiuni/achiziții publice || 0,500 || 2 || 1,000 || 2 || 1,000 || 2 || 1,000 || 2 || 1,000 || 2 || 1,000 || 2 || 1,000 || 2 || 1,000 || 14 || 7,000
 - Studii și servicii de comunicare || Achiziții publice || 0,250 || 1 || 0,250 || 1 || 0,250 || 2 || 0,500 || 2 || 0,500 || 2 || 0,500 || 3 || 0,750 || 5 || 1,250 || 16 || 4,000
 - Măsuri de sprijin || Granturi pentru acțiuni || 0,075 || 6 || 0,450 || 6 || 0,450 || 6 || 0,450 || 6 || 0,450 || 6 || 0,450 || 6 || 0,450 || 6 || 0,450 || 42 || 3,150
 - Evenimente ale președinției || Granturi pentru acțiuni || 0,250 || 2 || 0,500 || 2 || 0,500 || 2 || 0,500 || 2 || 0,500 || 2 || 0,500 || 2 || 0,500 || 2 || 0,500 || 14 || 3,500
 - Structuri de sprijin în statele membre || Granturi operaționale || 0,030 || 30 || 0,900 || 30 || 0,900 || 30 || 0,900 || 30 || 0,900 || 30 || 0,900 || 30 || 0,900 || 30 || 0,900 || 210 || 6,300
 Subtotal pentru obiectivul specific nr. 3 || 41 || 3,100 || 41 || 3,100 || 42 || 3,350 || 42 || 3,350 || 42 || 3,350 || 43 || 3,600 || 45 || 4,100 || 296 || 23,950
 TOTAL COSTURI || 635 || 27,800 || 635 || 27,800 || 647 || 28,800 || 654 || 29,700 || 654 || 29,700 || 665 || 30,600 || 707 || 31,600 || 4597 || 206,000
3.2.3.     Impactul estimat asupra creditelor de natură
administrativă
3.2.3.1.  Sinteză
–      ¨  Propunerea/inițiativa
nu necesită utilizarea de credite administrative
–      x Propunerea/inițiativa
necesită utilizarea de credite administrative, după cum se
explică mai jos:
Milioane EUR (cu 3 zecimale)
   || Exercițiul 2014 || Exercițiul 2015 || Exercițiul 2016 || Exercițiul 2017 || Exercițiul 2018 || Exercițiul 2019 || Exercițiul 2020 || TOTAL
 RUBRICA 5 din cadrul financiar multianual ||   ||   ||   ||   ||   ||   ||   ||
 Resurse umane || 1,216 || 1,216 || 1,216 || 1,216 || 1,216 || 1,216 || 1,216 ||
 Alte cheltuieli administrative || 0,273 || 0,273 || 0,273 || 0,273 || 0,273 || 0,273 || 0,273 ||
 Subtotal RUBRICA 5 din cadrul financiar multianual || 1,489 || 1,489 || 1,489 || 1,489 || 1,489 || 1,489 || 1,489 ||
 În afara RUBRICII 5[21] din cadrul financiar multianual ||   ||   ||   ||   ||   ||   ||   ||
 Resurse umane ||   ||   ||   ||   ||   ||   ||   ||
 Alte cheltuieli de natură administrativă ||   ||   ||   ||   ||   ||   ||   ||
 Subtotal cheltuieli în afara RUBRICII 5 din cadrul financiar multianual ||   ||   ||   ||   ||   ||   ||   ||
 TOTAL || 1,489 || 1,489 || 1,489 || 1,489 || 1,489 || 1,489 || 1,489 || 10,423
NB: cifrele vor fi ajustate în
funcție de rezultatele procesului de externalizare preconizat.
3.2.3.2.  Necesarul de resurse umane
estimat
–
¨  Propunerea/inițiativa nu necesită utilizarea de resurse
umane
–
x Propunerea/inițiativa necesită utilizarea de resurse umane,
după cum se explică mai jos:
Estimările se vor exprima în valori întregi (sau cel mult cu o
zecimală)
 ||   || Exercițiul 2014 || Exercițiul 2015 || Exercițiul 2016 || Exercițiul 2017 || Exercițiul 2018 || Exercițiul 2019 || Exercițiul 2020
  Posturi din schema de personal (funcționari și agenți temporari) ||
 || XX 01 01 01 (La sediu și în birourile de reprezentare ale Comisiei) || 9 || 9 || 9 || 9 || 9 || 9 || 9
 || XX 01 01 02 (Delegații) ||   ||   ||   ||   ||   ||   ||
 || XX 01 05 01 (Cercetare indirectă) ||   ||   ||   ||   ||   ||   ||
 || 10 01 05 01 (Cercetare directă) ||   ||   ||   ||   ||   ||   ||
 ||  Personal extern (în echivalent normă întreagă: ENI)[22] ||
 || XX 01 02 01 (AC, INT, END din „pachetul financiar global”) || 1 || 1 || 1 || 1 || 1 || 1 || 1
 || XX 01 02 02 (AC, INT, JED, AL și END în delegații) ||   ||   ||   ||   ||   ||   ||
 || XX 01 04 yy[23] || - la sediu[24] ||   ||   ||   ||   ||   ||   ||
 || - în delegații ||   ||   ||   ||   ||   ||   ||
 || XX 01 05 02 (AC, INT, END – Cercetare indirectă) ||   ||   ||   ||   ||   ||   ||
 || 10 01 05 02 (AC, INT, END - Cercetare directă) ||   ||   ||   ||   ||   ||   ||
 || Alte linii bugetare (a se preciza) ||   ||   ||   ||   ||   ||   ||
 || TOTAL || 10 || 10 || 10 || 10 || 10 || 10 || 10
XX este domeniul
de politică sau titlul din buget în cauză.
Necesarul de resurse umane va fi acoperit de
efectivele de personal ale Direcției Generale în cauză alocate deja
gestionării acțiunii și/sau redistribuite intern în cadrul
Direcției Generale, completate, după caz, prin resurse suplimentare,
care ar putea fi alocate Direcției Generale care gestionează
acțiunea în cadrul procedurii de alocare anuală și ținând
cont de constrângerile bugetare. Bineînțeles, cifrele de mai sus vor fi
ajustate în funcție de rezultatele procesului de externalizare preconizat.
Descrierea sarcinilor care trebuie
îndeplinite:
 Funcționari și agenți temporari || Coordonarea programului și contactele cu agenția executivă
 Personal extern ||
3.2.4.     Compatibilitatea cu actualul
cadru financiar multianual
–
x Propunerea/inițiativa este compatibilă cu cadrul financiar
multianual existent
–
¨  Propunerea necesită o reprogramare a rubricii
corespunzătoare din cadrul financiar multianual.
A
se explica reprogramarea necesară, precizându-se liniile bugetare vizate
și sumele aferente.
[n/a]
–
¨  Propunerea/inițiativa necesită utilizarea instrumentului de
flexibilitate sau revizuirea cadrului financiar multianual[25].
A
se explica necesitatea efectuării acestei acțiuni, precizându-se
rubricile și liniile bugetare vizate, precum și sumele aferente.
[n/a]
3.2.5.     Participarea terților la
finanțare
–
x Propunerea/inițiativa nu prevede cofinanțare din partea
terților
–
Propunerea/inițiativa prevede
cofinanțare, estimată în cele ce urmează:
credite
în milioane EUR (cu 3 zecimale)
   || Exercițiul N || Exercițiul N+1 || Exercițiul N+2 || Exercițiul N+3 || A se introduce numărul de ani necesar pentru a reflecta durata impactului (cf. punctul 1.6) || Total
 Precizați organismul care asigură cofinanțarea ||   ||   ||   ||   ||   ||   ||   ||
 TOTAL credite cofinanțate ||   ||   ||   ||   ||   ||   ||   ||
3.3.        Impactul estimat asupra
veniturilor
–
x Propunerea/inițiativa nu are vreun impact financiar asupra
veniturilor.
–
¨  Propunerea/inițiativa are următorul impact financiar:
–
¨         asupra resurselor proprii
–
¨         asupra veniturilor diverse
Milioane
EUR (cu 3 zecimale)
 Linia bugetară || Credite disponibile pentru anul bugetar în curs || Impactul propunerii/inițiativei[26]
 Exercițiul N || Exercițiul N+1 || Exercițiul N+2 || Exercițiul N+3 || A se introduce numărul de coloane necesar pentru a reflecta durata impactului (cf. punctului 1.6)
 Articolul ………. ||   ||   ||   ||   ||   ||   ||   ||
Pentru diversele venituri alocate, a se preciza
linia bugetară (liniile bugetare) de cheltuieli afectată (afectate).
A se preciza metoda de calcul a impactului asupra
veniturilor.
[1]               JO C , ,
p. .
[2]               COM(2010)
2020 final, 3.3.2010
[3]               Regulamentul
(UE) nr. 211/2011 al Parlamentului European și al Consiliului din
16 februarie 2011 privind inițiativa cetățenească (JO
L 65, 11.3.2011, p. 1).
[4]               JO L
378/32, 27.12.2006.
[5]               JO L 55,
28.2.2011, p. 13.
[6]               Regulamentul
(CE, Euratom) nr. 1605/2002 al Consiliului din 25 iunie 2002 privind
regulamentul financiar aplicabil bugetului general al Comunităților
Europene (Regulamentul financiar), JO L 248, 16.9.2002, p. 1. - Regulament
modificat ultima dată prin Regulamentul (CE, Euratom) nr. 1995/2006 din 13
decembrie 2006 (JO L 390, 30.12.2006, p. 1).
[7]               Comunicarea
Comisiei către Parlamentul European, Consiliu, Comitetul Economic și
Social European și Comitetul Regiunilor – Un buget pentru Europa 2020
Partea a II-a (Fișe de politică), COM(2011) 500 final, 29.6.2011.
[8]               Comunicarea
Comisiei către Parlamentul European, Consiliu, Comitetul Economic și
Social European și Comitetul Regiunilor – Un buget pentru Europa 2020
Partea a II-a (Fișe de politică), COM(2011) 500 final, 29.6.2011.
[9]               GBA:
(Activity-Based Management): gestiune pe activități întocmirea
bugetului pe activități.
[10]             Astfel cum
sunt menționate la articolul 49 alineatul (6) litera (a) sau (b) din
Regulamentul financiar.
[11]             Explicațiile
privind modalitățile de gestionare și trimiterile la
Regulamentul financiar sunt disponibile pe site-ul BudgWeb: http://www.cc.cec/budg/man/budgmanag/budgmanag_en.html
[12]             Astfel cum
sunt menționate la articolul 185 din Regulamentul financiar.
[13]             CD =
credite diferențiate / CND = credite nediferențiate.
[14]             AELS:
Asociația Europeană a Liberului Schimb.
[15]             Țările
în curs de aderare, țările candidate și, după caz,
țările potențial candidate.
[16]             Anul N
este anul în care începe aplicarea propunerii/inițiativei.
[17]             Asistența
tehnică și/sau administrativă și cheltuielile în sprijinul
punerii în aplicare a programelor UE și/sau a acțiunilor UE (fostele
linii „BA”), cercetare indirectă, cercetare directă.
[18]             Anul N
este anul în care începe aplicarea propunerii/inițiativei.
[19]             Realizările
sunt produse și servicii care urmează a fi furnizate (de exemplu,
numărul de schimburi de studenți finanțate, numărul de km
de șosea construiți etc.).
[20]             Astfel cum
este descrisă în secțiunea 1.4.2. „Obiectivul (obiectivele)
specific(e)…”
[21]             Asistența
tehnică și/sau administrativă și cheltuielile în sprijinul
punerii în aplicare a programelor UE și/sau a acțiunilor UE (fostele
linii „BA”), cercetare indirectă, cercetare directă.
[22]             AC = agent
contractual; INT = personal interimar („Intérimaire”); JED= „Jeune
Expert en Délégation” (tânăr expert în delegații); AL= agent
local; END= expert național detașat.
[23]             Sub
plafonul pentru personal extern din credite operaționale (fostele linii
„BA“).
[24]             În special
pentru fonduri structurale, Fondul european agricol pentru dezvoltare
rurală (FEADR) și Fondul european pentru pescuit (FEP).
[25]             A se vedea
punctele 19 și 24 din Acordul interinstituțional.
[26]             În ceea ce
privește resursele proprii tradiționale (taxele vamale,
cotizațiile pentru zahăr), sumele indicate trebuie să fie sume
nete, și anume sumele brute după deducerea a 25% pentru costuri de
colectare.